**Nikita Sergejevitš Krivokrasov** (ven. Никита Сергеевич Кривокрасов; s. 23. joulukuuta 2000 Westminster, Colorado, Yhdysvallat) on venäläis-yhdysvaltalainen jääkiekkoilija, joka pelaa Mestis-joukkue Heinolan Peliitoissa lainalla SM-liigajoukkue Mikkelin Jukureista. Hän on pelipaikaltaan vasen laitahyökkääjä.

Ura
---

Krivokrasov vietti pääosan juniorivuosistaan Yhdysvalloissa. Kaudella 2015–2016 hän pelasi Rocky Mountain Roughridersin 16U-joukkueessa, jonka jälkeen Krivokrasov teki syyskuussa 2016 varaamattomana pelaajana sopimuksen WHL-junioriliigan Prince Albert Raidersin kanssa. Koska hän täytti 16 vuotta vasta joulukuussa, Krivokrasov pelasi kauden 2016–2017 vielä suurimmaksi osaksi Roughridersin 16U-joukkueessa, jonka sisäisen piste- ja maalipörssin hän voitti tehoilla 14+18=32. Krivokrasov valittiin kauden päätteeksi NAPHL-juniorisarjan ensimmäiseeä tähdistökentälliseen. Hän pelasi loppukaudella Raidersissa kaksi WHL-ottelua. Varsinaisella tulokaskaudellaan 2017–2018 Krivokrasov pelasi siellä 34 runkosarjaottelua tehden kolme maalia ja seitsemän playoff-ottelua ilman tehopisteitä.

Lokakuussa 2018 Krivokrasov siirtyi varaamattomana pelaajana ns. tender-sopimuksella Yhdysvaltain USHL-junioriliigan Omaha Lancersiin. Marraskuussa seura kauppasi hänet NAHL-junioriliigan Corpus Christi IceRaysiin vaihdossa hyökkääjä Aleksi Peltoseen, jolle Krivokrasov teki varaamattomana pelaajana tilaa Lancersissa. Kaudeksi 2019–2020 hän palasi WHL:ään ja siirtyi Tri-City Americansiin. Marraskuussa 2019 seura kauppasi Krivokrasovin Prince George Cougarsiin vaihdossa kesän 2020 kahdeksannen kierroksen varausvuoroon. Kaudeksi 2020–2021 hän palasi jälleen varaamattomana pelaajana USHL:ään ja siirtyi Sioux City Musketeersin riveihin.

Kaudeksi 2021–2022 Krivokrasov siirtyi Mikkelin Jukureiden U20 SM-sarjajoukkueeseen. Hän kuitenkin liittyi myös seuran SM-liigajoukkueen harjoitusrinkiin. Joukkueen apuvalmentajaksi siirtyi Nikitan isä Sergei Krivokrasov. Jukureiden päävalmentaja Olli Jokisen mukaan Sergei ei alun perin halunnut poikaansa joukkueeseen, vaan Nikitan halusi Jokinen itse. Nikita Krivokrasov teki liigadebyyttinsä kauden 2021–2022 avauskierroksella 10. syyskuuta 2021 Kalevan Palloa vastaan. Hänet merkittiin Jukureiden nelosketjun vasempaan laitaan Anssi Löfmanin ja Markus Odenin viereen. Krivokrasov sai ottelussa jääaikaa 7.43 minuuttia. Hän pelasi SM-liigassa kauden aikana 13 runkosarjaottelua tehden yhden syöttöpisteen. Joulukuussa 2021 Jukurit lainasi Krivokrasovin kahden ottelun ajaksi Mestis-joukkue Iisalmen Peli-Karhuihin, jossa hän pelasi lopulta seitsemän ottelua tehopistein 1+1=2.

Krivokrasov pelasi alkukaudella 2022–2023 vain yhden SM-liigaottelun, kunnes hänen kauden ensimmäisessä Mestarien liigan ottelussaan 11. lokakuuta 2022 vieraissa tšekkiläistä HC Sparta Prahaa Krivokrasov sai aivotärähdyksen, kun vastustajajoukkueen Ostap Safin taklasi häntä kyynärpäällä päähän sillä seurauksella, että Krivokrasov löi päänsä kaukalon pleksiin (useammalla CHL-joukkueella oli jo joustokaukalo). Safinille tuomittiin tilanteesta ottelurangaistus. Krivokrasov oli sivussa peleistä kolme ja puoli kuukautta. Helmikuussa 2023 hän kertoi *MTV Uutisten* haastattelussa pohtineensa myös pelaajauransa lopettamista. Krivokrasovin kuntouduttua tammikuussa 2023 Jukurit lainasi hänet siirtotakarajalle 15. helmikuuta asti kestävällä sopimuksella Mestis-joukkue Heinolan Peliittoihin. Tämän jälkeen Krivokrasovin lainasopimusta jatkettiin kauden loppuun. Hänen kautensa päättyi kuitenkin viiden ottelun mittaiseen pelikieltoon, kun Krivokrasov taklasi 3. maaliskuuta 2023 KeuPa HT:n Kōhei Satōa päähän.

Muuta
-----

Krivokrasovin isä Sergei pelasi omalla urallaan hyökkääjänä pudotuspelit mukaan lukien yhteensä 471 NHL-ottelua ja hän kuului myös Venäjän olympiahopeaa voittaneeseen joukkueeseen Naganossa 1998. Sergei Krivokrasov toimii nykyään KHL-seura Sibir Novosibirskin apuvalmentajana.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2016–2017 | Prince Albert Raiders | WHL | 2 | 0 | 0 | 0 | 2 | – | – | – | – | – |
| 2017–2018 | Prince Albert Raiders | WHL | 34 | 3 | 0 | 3 | 28 | 7 | 0 | 0 | 0 | 2 |
| 2018–2019 | Omaha Lancers | USHL | 10 | 1 | 0 | 1 | 4 | – | – | – | – | – |
|  | Corpus Christi IceRays | NAHL | 32 | 7 | 6 | 13 | 86 | 5 | 1 | 4 | 5 | 4 |
| 2019–2020 | Tri-City Americans | WHL | 10 | 2 | 2 | 4 | 13 | – | – | – | – | – |
|  | Prince George Cougars | WHL | 27 | 4 | 3 | 7 | 9 | – | – | – | – | – |
| 2020–2021 | Sioux City Musketeers | WHL | 36 | 0 | 8 | 8 | 40 | – | – | – | – | – |
| 2021–2022 | Jukurit | U20-SM | 5 | 2 | 1 | 3 | 2 | – | – | – | – | – |
|  | Jukurit | SM-liiga | 13 | 0 | 1 | 1 | 29 | – | – | – | – | – |
|  | IPK | Mestis | 7 | 1 | 1 | 2 | 12 | – | – | – | – | – |
| 2022–2023 | Jukurit | SM-liiga | 1 | 0 | 0 | 0 | 0 | – | – | – | – | – |
|  | Peliitat | Mestis | 12 | 2 | 3 | 5 | 29 | – | – | – | – | – |
| 2 kautta | yhteensä | SM-liiga | 14 | 0 | 1 | 1 | 29 | – | – | – | – | – |
| 2 kautta | yhteensä | Mestis | 19 | 3 | 4 | 7 | 41 | – | – | – | – | – |

Lähteet
-------

* Nikita Krivokrasov The Internet Hockey Databasessa (englanniksi)
* Nikita Krivokrasov Eurohockey-sivustolla (englanniksi)
* Nikita Krivokrasov *Elite Prospects*. Everysport Media Group AB.  (englanniksi)

### Viitteet

1. ↑  Кривокрасов Никита Сергеевич *r-hockey.ru*. R-Hockey. Viitattu 24.9.2021. (venäjäksi)
2. 1 2 3  Nikita Krivokrasov *Elite Prospects*. Everysport Media Group AB.  (englanniksi)
3. ↑  Krivokrasov Nikita *liiga.fi*. Jääkiekon SM-liiga Oy. Viitattu 22.9.2021.
4. ↑  Nikita Krivokrasov The Internet Hockey Databasessa (englanniksi)
5. ↑  Raiders Sign Nikita Krivokrasov *raiderhockey.com*.  2.9.2016. Prince Albert, SK:  Prince Albert Raiders. Viitattu 22.9.2021. (englanniksi)
6. ↑  Elite Prospects - Rocky Mountain Roughriders 16U *eliteprospects.com*. Everysport Media Group AB. Viitattu 22.9.2021. (englanniksi)
7. ↑  USHL Hockey Ops Twitterissä *twitter.com*.  12.10.2018. USHL Hockey Ops. Viitattu 22.9.2021. (englanniksi)
8. ↑  Hofstra, Brandon: Peltonen Returns to Omaha *lancers.com*.  23.11.2018. Ralston, NE:  Omaha Lancers. Viitattu 22.9.2021. (englanniksi)[vanhentunut linkki]
9. ↑  TRADE: Cougars Acquire Krivokrasov from Tri-City Americans *pgcougars.com*.  18.11.2019. Prince George Cougars. Viitattu 22.9.2021. (englanniksi)
10. ↑  Krivokrasov among bright spots at Musketeers’ Main Camp *musketeershockey.com*.  29.7.2020. SIOUX CITY, Iowa:  Sioux City Musketeers.  Arkistoitu 29.11.2020. Viitattu 22.9.2021. (englanniksi)
11. ↑  U20-joukkue nuorentuneella ryhmällä uuteen kauteen - "Porukassa hyvä yhdessä tekemisen ilmapiiri" *jukurit.fi*.  26.5.2021. Jukurit HC Oy. Viitattu 22.9.2021.
12. ↑  Kunnari, Timo: Olli Jokisella oli jo sopimus KHL:n päävalmentajan paikasta – sitten tuli tieto seurapomon murhaepäilystä *iltalehti.fi*.  4.5.2021. Alma Media Suomi Oy. Viitattu 22.9.2021.
13. ↑  Jukurit - Kalpa, 10.9.2021 *liiga.fi*.  10.9.2021. Jääkiekon SM-liiga Oy. Viitattu 22.9.2021.
14. ↑  Jukurit - Kalpa, 10.9.2021 *liiga.fi*.  10.9.2021. Jääkiekon SM-liiga Oy. Viitattu 22.9.2021.
15. ↑  IPK:lle laina-apuja Mikkelistä *ipk.fi*.  1.12.2021. IPK Hockey Oy. Viitattu 27.5.2022.
16. ↑  Lahtinen, Matias: Jukurit nousi kahdesti rinnalle ja lopulta voittoon saakka Prahassa – Ostap Safinin törkytaklaus Nikita Krivokrasoviin pelästytti *Jatkoaika.com*.  11.10.2022. Jatkoaika r.y. Viitattu 17.2.2023.
17. ↑  Hämäläinen, Tuomas: Jukurit-hyökkääjä koki pelkoa nähtyään telomisensa – pohtii nyt uransa lopettamista: "Vahinko on jo tehty" *MTVuutiset.fi*.  11.10.2022. Telia Company AB. Viitattu 17.2.2023.
18. ↑  Mikkelin Jukurit *jukurit.fi*.  26.1.2023. Jukurit HC Oy. Viitattu 17.2.2023.
19. ↑  Mikkelin Jukurit *jukurit.fi*.  16.2.2023. Jukurit HC Oy. Viitattu 17.2.2023.
20. ↑  Peliittojen Nikita Krivokrasoville viiden ottelun pelikielto *mestis.fi*.  6.3.2023. Suomen Jääkiekkoliitto ry – Finlands Ishockeyförbund rf. Viitattu 10.4.2023.
21. ↑  Sergei Krivokrasov *Elite Prospects*. Everysport Media Group AB.  (englanniksi)

Jukurit – SM-liiga
6 Nordsäter |
7 Vold Engebråten |
8 Soini |
17 Mäkinen |
18 Sandvik |
19 Häkkilä |
20 Puistola |
23 Nässén |
25 Jormakka |
26 Immonen |
27 Oden |
28 Peltomäki |
32 Hynninen |
34 O. Kovařčík |
36 Ruusu |
40 Korhonen |
54 Piitulainen |
60 Lundgren (**A**) |
61 Pitkänen |
71 Romppanen |
77 Mäkiaho |
87 M. Kovařčík |
88 Huuhtanen |
91 Helenius |
92 Salonen |
95 Batņa |
98 Larsen |
-- Leppänen  

Valmentajat Jokinen – Lydman – Tarvainen – Hyvärinen – Forssell – Mäntylä